Imagini revoltătoare postate pe internet! Un copil de aproximativ 10-12 ani a fost filmat în timp ce conducea o maşină de teren pe drumurile publice.

S-a întâmplat în localitatea maramureşeană Poienile de sub Munte.

Copilul s-a urcat la volan şi a pornit pe străzile din localitate, mândru de abilităţile lui.

Întreaga ispravă a fost filmată de un pasager. Clipul a fost postat pe pagina de Facebook a copilului şi a adunat sute de vizualizări şi chiar laude din partea cunoscuţilor.